《题齐安董升松云轩》
明代·管讷

幽居长松一百个，满室白云终日飘。影连遥汉集龙气，音合清飔谐凤韶。

采苓道者每相过，结巢仙人还可招。凉阴六月不知暑，坐看甘雨倾天瓢。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。